Duel in the Sun (cinta)

:*Iste articlo ye sobre un western dramatico estausunidense estrenau l'anyo 1946; ta atros usos, se veiga *'Duel in the Sun***.


***Duel in the Sun*** (títol orichinal en [[Idioma anglés|anglés]], en [[Idioma aragonés|aragonés]] ***Duelo a lo sol***, estrenada en [[Aragón]] con o suyo títol traduciu enta lo [[Idioma castellano|castellano]] como ***Duelo al sol**'') ye una [[cinta]] de [[cine estausunidense]] de [[cine de western]] [[Cine de drama|dramatico]] estrenada l'anyo [[1946]], dirichida por [[King Vidor]] seguntes un [[guión adaptau]] por [[Oliver H. P. Garrett]] y [[Ben Hecht]] (basau en ''[[Duel in the Sun (novela)|Duel in the Sun]]'', una [[novela]] escrita por [[Niven Busch]] publicada en [[1944]]), con una [[banda sonora orichinal]] de [[Dimitri Tiomkin]], una [[dirección de fotografía]] de  [[Lee Garmes]], [[Ray Rennahan]] y [[Harold Rosson]] y una [[producción cinematografica]] a lo cudiau de [[David O. Selznick]] ta la [[productora cinematografica]] [[Vanguard Films]]. Fan parte de l'[[elenco]] d'[[actor]]s d'a cinta, entre d'atros, [[Jennifer Jones]], [[Joseph Cotten]], [[Gregory Peck]], [[Lionel Barrymore]], [[Herbert Marshall]], [[Lillian Gish]], [[Walter Huston]], [[Charles Bickford]], [[Harry Carey]], [[Charles Dingle]], [[Sidney Blackmer]], [[Butterfly McQueen]], [[Otto Kruger]], [[Joan Tetzel]], [[Tilly Losch]], [[Scott McKay]], [[Hank Bell]] y [[Bob McKenzie]].

Scott Chavez, un texano que vive en [[Mexico]], troba a su muller con un amant y l'asasina. Condenau a muerte, deixa una filla popiella, Pearl Chavez, a qui ninvía a lo cudiau de Laura Belle, a suya prima segunda y antiga novia, que vive en [[Texas]] casada con un cabalero ranchero y senador, Jackson McCanles, que ye en siella de ruedas. Cuan Perla plega enta Texas, la recibe muit amablement Jesse McCanles, un d'os dos fillos d'o senador y Laura Belle. Pero en plegar enta lo gran rancho a on i viven, "Spanish Bit", malas que la veye lo senador, vestida de mexicana y con a piel fosca, la tracta de "mestiza" y la fa de menos despectivament. Laura Belle tamién ye bien afable con Perla. Pero Lewt, o fillo mas chiven d'o matrimonio McCanles, ye bien diferent de su chirmano mayor, y bien luego prencipia a insinuar-se a la mesacha, que en primeras el refusa, dica que una nueit cede. O fillo mayor, Jesse, creye que lo futuro d'o rancho pasa porque lo [[ferrocarril]] plegue enta la redolada, y fa alianza con Langford, o chefe d'o ferrocarril, contrariando a su pai que ye radicalment en contra, y que lo fa fuera d'o rancho. Encara que Jesse ye enamorau de Perla, ha de marchar enta [[Austin]], a on i prencipia una carrera politica y se fa novio de Helen Langford, a filla d'o chefe d'o ferrocarril. Cuan Perla veye que Lewt incumple la suya promesa de matrimonio, accepta la propuesta de matrimonio que li fa Sam Pierce, un hombre mayor que ella propietario d'un rancho amanau y que s'ha enamorau d'ella. Lewt provoca a Sam a un duelo y lo mata, tenendo que fuyir. Tanimientres, torna de cabo ta cuan enta lo rancho ta acosar a Perla, que l'odia y l'ama a la vegada. Cuan dicen a Jesse que su mai ye morindo-se, quiere veyer-la, pero cuan i plega enta lo rancho Laura Belle ya ha falleixiu y finalment Lewt lo provoca a un duelo, a on lo deixa feriu. Cuan se recupera, Helen convida a Perla a vivir con éls en Austin, pero cuan li dicen a la mesacha que Lewt la perseguirá tamién en Austin y mesmo matará a Jesse si la proteche, decide fer o posible ta evitar-lo.

A cinta s'ambienta en os [[anyos 1860]], [[Anyos 1870|1870]] y [[Anyos 1880|1880]] en [[Mexico]] y en [[Austin]] y atros puestos en [[Texas]] en os [[Estaus Unius]], y las suyas escenas se filmoron en [[Dragoon (Arizona)|Dragoon]], [[Patagonia (Arizona)|Patagonia]], [[Sonoita (Arizona)|Sonoita]], [[Tucson]], [[Tumacacori]], [[Yuma (Arizona)|Yuma]] y atros puestos d'[[Arizona]] y en [[Jamestown (California)|Jamestown]], [[Los Angeles]], [[Simi Valley]] y atros puestos en [[California]], amás d'en os [[Culver Studios]] en [[Culver City]], tamién en California.

Ye una cinta que ha recibiu bels [[Lista de premios cinematograficos|premios]] y nominacions, en destacando dos nominacions a los [[Premios Oscar]] ([[Premio Oscar a la Millor Actriz|Millor Actriz]] y [[Premio Oscar a la Millor Actriz Segundaria|Millor Actriz Segundaria]]) en [[1947]] mientres a suya [[19ena edición d'os Premios Oscar|19<sup>ena</sup> edición]] d'os Premios.

== Elenco ==


== Se veiga tamién ==
* [[Cine en 1946]].
* [[Cintas de 1946]].

== Referencias ==


== Vinclos externos ==

*  [https://www.imdb.com/title/tt0038499/ ''Duel in the Sun''] en [[Internet Movie Database]].
*  [https://www.tcm.com/tcmdb/title/73733/enwp ''Duel in the Sun''] en [[TCM Movie Database]].
*  [https://catalog.afi.com/Catalog/moviedetails/24771 ''Duel in the Sun''] en l**American Film Institute Catalog* de l*'American Film Institute*.
*  [https://www.rottentomatoes.com/m/duel_in_the_sun *Duel in the Sun''] en Rotten Tomatoes.